ועדת הכספים, כנסת 23, פרוטוקול מספר 249, 2021-03-16 11:30

משה גפני: אני פותח את הישיבה בנושא:

משה גפני: הצעת חוק אנשי צבא דרום לבנון ומשפחותיהם (תיקון), התשפ"א-2021.

משה גפני: משרד הביטחון כאן?

קריאה: כן, בזום.

משה גפני: מי מציג את החוק?

ישי יודקביץ': אני.

ישי יודקביץ': הצעת החוק הזאת היא בהמשך מהלך שהפסיק במחצית נובמבר, החלטה עקרונית של שר הביטחון והרמטכ"ל לאמץ המלצות של ועדה פנים-מטכ"לית בצבא ולהעניק לחיילים אותות מערכה לציון השתתפות במערכה ברצועת הביטחון בלבנון אחרי מבצע "שלום הגליל" בספטמבר 82 עד מאי 2000.

ישי יודקביץ': במסגרת החלטות היישום, הרמטכ"ל ושר הביטחון ביקשו גם לאפשר חלוקת אותות מערכה לאנשי צד"ל, שלחמו כתף אל כתף במערכה הזאת ברצועת הביטחון.

משה גפני: למה נזכרו בזה עכשיו?

ישי יודקביץ': למה השר והרמטכ"ל נזכרו בזה עכשיו?

ישי יודקביץ': תראה, בעשור האחרון, אולי ב-15 השנים האחרונות, נעשו פניות לשרי הביטחון המכהנים בנושא הזה.

ישי יודקביץ': אני חושב שהנושא הזה לא הבשיל עד עכשיו ואני חושב שהיו גם שורה של פרסומים, ספרים וכדומה, שהעלו את המודעות.

ישי יודקביץ': אני חייב לומר שגם השר וגם הרמטכ"ל, בקריירה הצבאית שלהם, יש להם נקודה מאוד רגישה וחמה למערכה שהייתה ברצועת הביטחון כחיילי צנחנים.

ישי יודקביץ': השר היה מפקד האוגדה האחרון ששירת ברצועת הביטחון והוא זה שסגר את השער אחרי שכוחות צה"ל האחרונים עזבו, במאי 2000, שגם הרמטכ"ל תמך בדרגי הפיקוד ושירת באופן משמעותי ברצועת הביטחון.

ישי יודקביץ': אני מניח שגם לזה היה חלק לקבלת ההחלטה ולעיתוי הנוכחי.

ישי יודקביץ': אני מזכיר שהעיתוי הנוכחי היה ממש בעומק 2020.

ישי יודקביץ': ההחלטה עצמה התקבלה בנובמבר, עוד לפני שהוכרזו הבחירות.

ישי יודקביץ': העבודה של הוועדה המטכ"לית הייתה במהלך 2020, לא בתקופת בחירות, והגענו עד הלום בהליכי היישום.

ישי יודקביץ': ב-1 במרץ הממשלה אישרה את התקנות שקובעות את התבחינים לגבי חיילים.

ישי יודקביץ': אנחנו עושים את הצעד הנוסף פה לגבי אנשי צד"ל.

ישי יודקביץ': שוב, אני רוצה לחדד: חוק העיטורים לחיילים בצבא ההגנה לישראל לא מאפשר לחלק אותות מערכה לאוכלוסיות נוספות מעבר לחיילי צה"ל ולכן אנחנו נזקקים לתיקון חוק אנשי צד"ל ומשפחותיהם מ-2004, אנחנו מוסיפים בו סעיף שקובע את האפשרות להקניית הסמכות לחלוקת אותות המערכה לחיילי צד"ל.

ישי יודקביץ': זו הצעת החוק שלפנינו.

ישי יודקביץ': אנחנו רוצים להעביר אותה לקריאה שנייה ושלישית.

ישי יודקביץ': הכוונה היא להתחיל בחלוקת אותות המערכה לחיילים, לפחות למשפחות השכולות, לפחות ראשיתו של הטקס של החלוקה תהיה בסביבות יום הזיכרון, באפריל.

ישי יודקביץ': עיקר החלוקה יבוצע כנראה החל ממאי, שזה יום השנה ליציאה מרצועת הביטחון בלבנון ולכן, אנחנו רוצים להאיץ את תהליך החקיקה ולאפשר גם את החלוקה הזאת לאנשי צד"ל, ורוצים להשלים את החקיקה מהר כדי לאפשר להחיות את המסכות הזאת לחלוקת אותות המערכה גם לאנשי צד"ל.

ישי יודקביץ': עד כאן.

משה גפני: אני רוצה להסביר למה זה נמצא בוועדת הכספים ולא בוועדת החוץ והביטחון: הייתה טעות או אולי לא טעות אבל התיקון שאתם מביאים לנו זה הצעת חוק אנשי צבא דרום לבנון ומשפחותיהם.

משה גפני: הצעת חוק כזאת היא הצעת חוק תקציבית, היא הצעת חוק שלאנשי צד"ל אושר בשעתו גם סיוע בדיור וגם שיקום וגם תקציבים, מענקי העיטורים, ובעצם עכשיו זה כבר לא תקציבי אבל זה נמצא בחוק הזה, שאנחנו עשינו אותו בשעתו, כדי להגדיל תקציבים בעניין.

משה גפני: אני טועה?

עידו בן יצחק: זה הגיע גם מהסיבות האלה.

משה גפני: האמת, אני לא כל-כך מבין למה זה הגיע רק עכשיו.

משה גפני: קודם כל אני אומר שזאת הסיבה שזה כאן כיוון שזה חלק מהחוק שהוא תקציבי, ובמקרה הזה, בחוק העיטורים, מה שאתם מבקשים עכשיו, אין פה תקציב.

משה גפני: זה עיטור וזהו.

משה גפני: זה לא מה שהיה בהצעת החוק המקורית ב-2004-התשס"ה, שם היה כסף, היה שיקום, היה דיור, היו מענקי העיטורים וכל מה שנלווה לזה.

משה גפני: למה זה מגיע עכשיו?

משה גפני: אני לא יודע.

עידו בן יצחק: אני יכול אולי לעזור לך.

משה גפני: נדמה לי ששר הביטחון היה בטוח שזה מגיע לוועדת הכספים וזה יאושר.

משה גפני: אם זה היה בוועדה אחרת אז...

ינון אזולאי: אולי אני גם אשאל, אולי אתה יכול לעזור לי: אם זה לא היה צבי האוזר, יו"ר ועדת החוץ והביטחון אלא נגיד שזה היה...

ינון אזולאי: אני לא זוכר מי נשאר שם מכחול לבן – האם זה גם היה מגיע לוועדת הכספים או שזה היה מגיע - -

עידו בן יצחק: זאת שאלה שהיא במישור הפוליטי ולא במישור ה - -

ינון אזולאי: אה, זה פוליטי?

עידו בן יצחק: כן.

עידו בן יצחק: הכנסת היא זאת שהחליטה להעביר את הצעת החוק לוועדת הכספים.

ינון אזולאי: הבנתי.

משה גפני: האמת היא שאין לי תשובה לשאלה הזאת אבל למה זה התעכב עד היום?

משה גפני: אני לא כל-כך מבין...

משה גפני: זה יוצא קצת לא...

עידו בן יצחק: אני יכול להגיד לאדוני שבשנה שעברה, במלאת 20 שנים ליציאה מלבנון, התעורר דיון ציבורי סביב הנושא הזה והתעורר דרישה מהציבור ובעקבותיה גם התחזקו הפניות למשרד הביטחון, שבעקבותיהן הוא הקים - -

רות וסרמן לנדה: ועדיף מאוחר מאשר לעולם לא.

עידו בן יצחק: אמנם בדרך כלל האותות האלה ניתנים בסמוך לסיום המערכה אבל אני יכול להגיד שגם במלחמת ההתשה, האותות - -

ינון אזולאי: גם זו מלחמת התשה בשבילם.

רות וסרמן לנדה: חד-משמעית.

עידו בן יצחק: - - ההחלטה על מתן האותות ניתנה רק ב-2003, שזה יותר מ-30 שנה לאחר המלחמה.

רות וסרמן לנדה: שזה נורא ואיום אבל עדיף מאוחר מאשר לעולם לא.

משה גפני: בבקשה, מישהו רוצה להתייחס לעניין הזה?

ינון אזולאי: אגב, הם סיימו עם כל הפיצויים לצד"לניקים?

ינון אזולאי: כולם מסודרים?

ינון אזולאי: כי אז היה הרבה שיח סביב זה שלא קיבלו מספיק פיצויים וזרקו אותם במקומות ובשכונות.

ינון אזולאי: אתה יודע, זה שיודעים להגיד ניצחנו – אולי במלחמת ההתשה אתה אומר 30 שנה אבל אחרי 30 שנה לפחות נשארו אלה שבסופו של דבר הגיעו מותשים אבל שמחים, וזה נגמר.

ינון אזולאי: פה, בצד"ל, אני לא בטוח ואני לא סתם שואל כי אני לא בטוח שגמרו עם כל הפיצויים לצד"לניקים ושכולם מסודרים ושהתייחסו אליהם כמו שצריך.

ינון אזולאי: בהתחלה לא התייחסו אליהם כמו שצריך.

ינון אזולאי: השאלה אם אנחנו נותנים להם אות בשביל להשתיק אותם או שזה גם אות סיום, אחרי כל מה שהיה והם מסודרים.

עידו בן יצחק: אני לא יודע.

עידו בן יצחק: אולי משרד האוצר יכול להשיב לגבי מענקים שניתנו לצד"ל אבל מבחינת הצעת החוק הזאת, זה מהלך משלים להחלטה שכבר התקבלה למתן האות לחיילי צה"ל.

משה גפני: תת-אלוף יגאל פרסלר, ממונה צד"ל במשרד ראש הממשלה.

יגאל פרסלר: בוקר טוב לכולם.

יגאל פרסלר: אנחנו בהחלט בעד אבל צריכים לזכור שהדבר הכי חשוב במשך השנים האחרונות זה לא האותות, זה הדיור כי חילקו את צד"ל בזמנו לבכירים ממ"פ ומעלה והשאר, כ-400 משפחות בתי אב, הם - - - עד הקליטה, שנתיים הם היו שם ואחר-כך הם נזרקו לרחוב, במילים שלי.

יגאל פרסלר: - - - במשך שנתיים וחצי ובאמת, כולם בעד, כל חברי הכנסת.

יגאל פרסלר: דיברתי עם איזה 80 חברי כנסת.

יגאל פרסלר: הייתה פעמיים ישיבה בכנסת שכונסה על-ידי יו"ר הכנסת, גם ועדת הכספים, גם ועדת החוץ והביטחון – כולם בעד.

יגאל פרסלר: באמת נעשה עוול אבל עד היום לא נעשה שום דבר, לא התקדם שום דבר - -

ינון אזולאי: יש לך נתונים כמה עדין לא סודרו?

משה גפני: הוא לא שומע אותך.

יגאל פרסלר: רגע.

יגאל פרסלר: דבר שני, אני רוצה להגיד בנושא של האותות – כדאי שתדעו שפנו אלי הרבה חיילי צד"ל שעד שלא ייגמר נושא הדיור, הם לא מוכנים לקבל את האותות.

משה גפני: וזה עדין לא הסתדר, הדיור?

משה גפני: מה יהיה?

יגאל פרסלר: לא, וכמה גם התאבדו מבחינה כלכלית.

משה גפני: עדין לא הסתדר הדיור?

ינון אזולאי: זאת השאלה.

ינון אזולאי: אז למה לתת אותות ועדין לא להסדיר את הדיון?

רות וסרמן לנדה: זאת לא השתקה, לא נכון.

רות וסרמן לנדה: זה דבר, וזה דבר.

רות וסרמן לנדה: אין ספק שמדובר במשהו ערכי, הגון, קריטי, וחבל שזה באמת לוקח כל-כך הרבה שנים.

רות וסרמן לנדה: עדיף מאוחר מאשר לעולם לא.

רות וסרמן לנדה: כמו שאמרת בנושא הקודם – אין זה סותר את הדבר הראשון.

רות וסרמן לנדה: עניין של הסדרת דיור עבור כלל הגורמים – זה דבר חשוב ומהותי שדורש דיון ובחינה מחודשת.

רות וסרמן לנדה: הדבר הנוסף הוא האותות, ההכרה, ההוקרה, הכבוד, וזה לא פחות חשוב.

רות וסרמן לנדה: ולכן, צריך לתת - -

משה גפני: אבל את שומעת שהוא אומר שיהיו כאלה שלא ירצו לקחת את האות בגלל שהם לא מסודרים עם הדיור, הם ברחוב.

רות וסרמן לנדה: רגע, עוד פעם – מי שלא מוכן לקחת אות הוקרה – זכותו.

רות וסרמן לנדה: אני לא יכולה להתווכח עם זה אבל עניין הגדרת הדיור זה דבר מהותי שמצריך דיון בפני עצמו, לא פחות חשוב אבל זה לא פוסל את הצורך להכיר ולהעניק אות למי שמגיע לו.

משה גפני: תודה.

יעל רון בן משה: תודה לכבוד היושב-ראש שהסכים לקיים את הדיון הזה.

יעל רון בן משה: להבנתי, אתה ביקשת שזה יתקיים כאן, וזו גאווה וזכות - -

משה גפני: החוק הזה היה כאן.

משה גפני: אם היו עושים את זה בחוק, ששם המקום שלו, לא הייתי מבקש שזה יהיה כאן.

יעל רון בן משה: אז קודם כל, יפה מאוד שביקשת וזה חשוב ויש לציין את זה.

משה גפני: לא, אבל הסכימו להעביר את זה לכאן בגלל שידעו שבוועדה אחרת זה לא היה עובר.

יעל רון בן משה: לא, לא.

יעל רון בן משה: גם אם הייתה הסכמה - -

ינון אזולאי: יכול להיות, יש דבר כזה?

ינון אזולאי: לא נראה לי.

ינון אזולאי: נראה לך?

יעל רון בן משה: אתם יכולים לדבר ביניכם אבל אני אגיד בכל זאת את הדברים: גם יושב-ראש ועדת - -

משה גפני: זה בדיחות חרדיות.

משה גפני: ..

יעל רון בן משה: גם יושב-ראש ועדת החוץ והביטחון, חבר הכנסת האוזר, הסכים לקיים את הדיון אצלו ולסיים עם זה מהר, ואני שמחה שיש בינינו הסכמות.

יעל רון בן משה: תראו, אני מגיעה מהגליל, אנחנו מכירים את הקהילה של הצד"לניקים לשעבר.

יעל רון בן משה: מרכז חיי היה בנהריה והמחנכת של בני היא יוצאת צד"ל.

יעל רון בן משה: אנחנו גאים בכך שהיא מלווה אותנו - -

משה גפני: את גרה בנהריה?

יעל רון בן משה: אני גרה בקיבוץ געתון והבן שלי לומד בסמוך לנהריה והיא המחנכת שלו.

יעל רון בן משה: היא ליוותה אותנו השנה, בשנת המצווה, כשעשינו בר-מצווה בתנאי הסגר, היא ליוותה את הנער והנושא הזה קרוב לליבי ולאנשים אחרים שגרים ומכירים את הקהילה הזאת.

יעל רון בן משה: זה לא איזה סיפור שקורה אי-שם בהרי השוף אלא אצלנו, במדינת ישראל, איפה שגרים אזרחים ישראלים – אנחנו גרים יחד איתם.

יעל רון בן משה: הסדרת האותות הוא חלק ממהלך כולל שצוין כאן שצריך לעשות אותו.

יעל רון בן משה: אני יודעת שגם אתה מגיע לאזור, רואה את הדברים וטוב שאנחנו - -

משה גפני: בת הדודה שלי גרה שם וכן, אני נמצא הרבה שם.

משה גפני: הייתי גם בקיבוצים אצלכם.

יעל רון בן משה: אני יודעת, בוודאי.

משה גפני: הטבות המס, שם זה היה מרכז החיים.

יעל רון בן משה: נכון, עם סיון יחיאלי.

יעל רון בן משה: אנחנו מעריכים את זה עד היום, אנחנו זוכרים גם מי - -

ינון אזולאי: עזרת לקיבוצים.

משה גפני: עזרתי לקיבוצים.

יעל רון בן משה: - - אנחנו זוכרים גם מי הכניס אותנו ל"ברוך" הזה ב-2013 - -

ינון אזולאי: בגלל זה אתה יו"ר ועדת הכספים, כי עזרת לקיבוצים.

משה גפני: הבנתי.

יעל רון בן משה: - - ולעכו, חבר הכנסת אזולאי.

ינון אזולאי: עכו, מי שהתחיל ויעיד על זה הרב גפני זה - - - וביחד עבד עם הרב גפני עד הרגע האחרון הם עבדו יחד, יבדל לחיים טובים הרב גפני.

יעל רון בן משה: כן, אנחנו זוכרים גם מי הכניס אותנו ל"ברוך" הזה של הטבות המס ב-2013 כשהיה שר אוצר אבל זה לא הנושא.

ינון אזולאי: למה?

ינון אזולאי: זה הנושא.

ינון אזולאי: מי היה שר האוצר?

ינון אזולאי: אנחנו לא זוכרים.

יעל רון בן משה: אנחנו פה בדיון חגיגי, אנחנו צריכים לסייע לקהילה של יוצאי צד"ל.

יעל רון בן משה: גם היום, בדרך לכאן, סייעתי בטיפול בנושא הומניטרי, אם תרצה אני ארחיב אחר-כך אבל זה חשוב מאוד.

יעל רון בן משה: תודה על הזכות להיות חלק מהחקיקה הזאת ותודה לכל מי שתומך בה.

משה גפני: תודה רבה.

משה גפני: ינון, יש לך משהו להגיד?

משה גפני: לא.

משה גפני: מי מקריא את החוק?

ינון אזולאי: רק אגיד לך שאנחנו נותנים אותות לצד"ל ואנחנו בעד ובאמת מגיע להם.

ינון אזולאי: יש אות אחד שהיינו מאוד רוצים לתת אותו ל - - - קרית-שמונה, שמשבוע שעבר וגם עכשיו משרד הביטחון עדין תוקע את הסיפור שלהם והייעוץ המשפטי ב - - - לא מוכן להתגמש עם כל מה שמשרד הכלכלה אומר ושהמחיר של הלחם לא נכון וצריך הורדת מחירים, והמחיר שם היה מתחת למה שהיה צריך אבל מנ"ר עדין מתעקש.

ינון אזולאי: עובדי מאפיית קרית-שמונה עדין נמצאים בסכנת פיטורין אז לפני שחוגגים על האותות לצד"ל, אני חושב שאנחנו צריכים קודם כל לדאוג גם לעובדי מאפיית קרית-שמונה.

ינון אזולאי: לא יכול להיות שהעובדים האלה נמצאים ערב פסח, שהם לא יודעים שיש להם ביטחון תעסוקתי ומשרד הביטחון - -

יעל רון בן משה: אז גם לזה אנחנו מסכימים - - -

משה גפני: טוב, בסדר.

משה גפני: ישי, איפה אתה?

ישי יודקביץ': אני כאן, אני שומע.

משה גפני: תשמע, מה שהעלה חבר הכנסת ינון אזולאי וגם הנושא הזה של רשף טכנולוגיות בשדרות – שלא תהיה הסכנה הזאת שהעובדים עדין נמצאים.

משה גפני: ..

משה גפני: אני משבח את מנכ"ל משרד הביטחון ששיתף פעולה עם העניין הזה ולא צריך במשרד הביטחון להעיר למנהלים שם שהם לא צריכים לפנות אלינו.

משה גפני: הם צריכים לפנות אלינו.

משה גפני: משרד הביטחון – אנחנו על-כל פנים פונים אליכם בנושאים האלה, גם בנושא של המאפיה האזורית בקרית-שמונה שהעלה חבר הכנסת אזולאי, גם בעניין של המפעל בשדרות, רשף טכנולוגיות, ששם צריך שהעובדים לא יפוטרו ומשרד הביטחון יש לו עבר בעניין הזה, שכאשר הייתה פנייה של ועדת הכספים כמו שהיה עם המפעל של העולות מאתיופיה במצפה רמון או דברים אחרים – כל הדברים האלה, משרד הביטחון שיתף פעולה בסופו של דבר שעובדים לא יפוטרו.

משה גפני: אנחנו פונים אליכם גם בעניין הזה ואנחנו פונים גם עכשיו, לא לפגוע בעובדים של המאפיה האזורית בקרית-שמונה ולא בעובדים של רשף טכנולוגיות בשדרות.

משה גפני: תודה רבה.

משה גפני: אפשר להקריא.

עידו בן יצחק: "מתפרסמת בזה הצעת חוק מטעם הממשלה: הצעת חוק אנשי צבא דרום לבנון ומשפחותיהם (תיקון), התשפ"א-2021 הוספת סעיף 13א 1.

עידו בן יצחק: בחוק אנשי צבא דרום לבנון, התשס"ה-2004, אחרי סעיף 13 יבוא: אות מערכה 13א.

עידו בן יצחק: קבע שר הביטחון אות מערכה לפי סעיף 7 לחוק לציון השתתפות העיטורים בצבא ההגנה לישראל, התש"ל-1970 במערכה ברצועת לציון ההשתתפות במערכה ברצועת הביטחון בדרום הביטחון בדרום לבנון לבנון, יעניק שר הביטחון או מי שהוא הסמיך לכך אות מערכה כאמור לאיש צד"ל שעמד בתנאים שקבע, באישור הממשלה.

עידו בן יצחק: "

משה גפני: תודה רבה.

משה גפני: מי בעד אישור הצעת החוק ירים את ידו?

משה גפני: מי נגד?

משה גפני: מי נמנע?

משה גפני: הצעת חוק אנשי צבא דרום לבנון ומשפחותיהם (תיקון), התשפ"א-2021, אושרה.

משה גפני: הצעת החוק אושרה.

משה גפני: ינון, מה אתה רוצה לבקש?

ינון אזולאי: אני רוצה להגיש רביזיה גם על רשף טכנולוגיות בשדרות וגם על קרית-שמונה.

ינון אזולאי: אנחנו מבקשים שיחזרו אלינו עם תשובות.

משה גפני: בסדר.

משה גפני: בכל מקרה, אם אכן תגענה תשובות, ותשובות מספקות, אתה תבטל את הרביזיה.

ינון אזולאי: בוודאי.

משה גפני: תודה רבה.

משה גפני: הישיבה נעולה.